BANPU ทุ่ม 5 พันลบ.ซื้อหุ้นคืน 385 ล้านหุ้น-เตรียมปันผลหุ้นละ 0.35 บ. XD 11 ก.ย.นี้
BANPU ทุ่ม 5 พันลบ.ซื้อหุ้นคืน 385 ล้านหุ้น-เตรียมปันผลหุ้นละ 0.35 บ. XD 11 ก.ย.นี้
BANPU ทุ่ม 5 พันลบ.ซื้อหุ้นคืน 385 ล้านหุ้น-เตรียมปันผลหุ้นละ 0.35 บ. XD 11 ก.ย.นี้
29 ส.ค. 2562

บริษัท บ้านปู จำกัด (มหาชน) หรือ BANPU แจ้งว่าที่ประชุมคณะกรรมการบริษัทวันนี้ อนุมัติโครงการซื้อหุ้นคืนของบริษัทเพื่อการบริหารทางการเงิน (Treasury Stocks) ภายในวงเงินสูงสุดไม่เกิน 5,000 ล้านบาท และจำนวนหุ้นที่จะซื้อคืนไม่เกิน 385 ล้านหุ้น หรือคิดเป็นไม่เกิน 7.5% ของหุ้นที่จำหน่ายได้แล้วทั้งหมด โดยจะเป็นการเข้าซื้อในตลาดหลักทรัพย์ฯ และมีกำหนดระยะเวลาซื้อหุ้นคืน 6 เดือน นับตั้งแต่วันที่ 13 กันยายน 2562 ถึงวันที่ 10 มีนาคม 2563
สำหรับการซื้อหุ้นคืนครั้งนี้เพื่อเป็นการบริหารสภาพคล่องส่วนเกินของบริษัทอย่างมีประสิทธิภาพ รวมถึงมีผลทำให้อัตราส่วนทางการเงินปรับตัวดีขึ้น จากจำนวนหุ้นที่ลดลงจะทำให้อัตรากำไรสุทธิต่อหุ้น (EPS) ปรับตัวดีขึ้น ส่งผลให้การประเมินมูลค่าต่อหุ้นพื้นฐานปรับตัวสูงขึ้น นอกจากนี้ยังเป็นการส่งสัญญาณแก่ผู้ลงทุนถึงสถานะการเงินที่แข็งแกร่งของบริษัท และความเชื่อมั่นต่อความสามารถในการทำกำไรของบริษัท ที่มูลค่าพื้นฐานน่าจะมีมูลค่าที่สูงกว่าราคาตลาดในปัจจุบันที่ปรับลดลงจากภาวะตลาดหุ้นที่ผันผวน
พร้อมกันนี้บริษัทประกาศปันผลจากงวดดำเนินงานวันที่ 1 ม.ค. 2562 ถึงวันที่ 30 มิ.ย. 2562  เป็นเงินสด 0.35 บาท/หุ้น กำหนดขึ้งเครื่องหมาย XD วันที่ 11 ก.ย.62 และกำหนดจ่ายเงินปันผลในวันที่ 27 ก.ย.62